Rifu

RIFU var et punk/hardcore-band fra Trondheim i Norge. Bandet ble startet i 1995 i Malvik i Trøndelag, og bestod først av Ola Pettersen på trommer, Øyvind Sarheim på vokal og gitar, Svein Marius Waatsveen på bass og Tom Holm på gitar.  

Bandet spilte i begynnelsen kjapp skate punk, en sjanger som var meget populær på den tiden. Bandet slapp demokassetten «En Rifu en quairo» i 1995, med fem spor. Siden fikk bandet et mere hardcorepreget uttrykk, i tillegg til skatepunken.  Tom Holm sluttet i bandet, og Thomas Ryjord (senere Desperado og Døden) begynte som gitarist i bandet.

I 2001 ga bandet ut sin første full-lengder «Revolutionary Tango [the slavery dance], en politisk og kompromissløs plate som satte spor i Trondheim, og senere spesielt i Tyskland. Platen ble gitt ut på D’sign records, et plateselskap startet av Thomas Denstad, Edgar Lien og Dag Nikolai Nilsen (nå Daglig leder i skatepunkbandet Anti-Lam Front).

Bandet booket en egen Europaturne i kjølvannet av utgivelsen, og skaffet seg avtale med et tysk bookingbyrå som booket flere turneer i årene som kom. 

I 2002 sluttet Thomas Ryjord i bandet og Erlend Lånke Solbu ble med på bass. Eskild Næss tok da gitaren. Bandet ga så ut albumet «Dead End Street» på eget selskap. 

RIFU signerte platekontrakt med Go Kart Records Europe for neste utgivelse, og en avtale om å gi ut «Dead end street» i USA. 

I årene som fulgte turnerte bander mye i Europa og fikk en solid fan-skare. 

Eskild Næss slutter i bandet i 2004, og Stian Andreasen (Jimbo Jones) begynte på gitar. I 2006 slapp bandet albumet «Bombs for food, mines for freedom» på Go kart Records. En mørk og dyster plate der bandets vokalist og hovedsaklige låtskriver, Øyvind Sarheim ga uttrykk for en mørk og apatisk verdensanskuelse. 

Bandet hadde base i og rundt UFFA-miljøet i Trondheim og ble kjent for sine svært politisk ladede tekster og lange appeller fra scenekanten. Bandet ble også kjent for sine energiske konserter ispedd en god dose humor blandet med seriøs tematikk. 

RIFU har gitt ut tre LP-er og en EP, hvorav to utgivelser ble gitt ut på det amerikanske plateselskapet Go Kart Records.

I 2007 flyttet bassist Lånke Solbu fra Trondheim for å studere, mens trommeslager Pettersen året etter begynte som gitarist i numetal bandet Torch. Etter Storåsfestivalen i 2008 opphørte bandvirksomheten frem til en gjenforeningskonsert i juli 2013, da RIFU var oppvarmingsband for Propagandhi i Verkstedhallen i Trondheim. Etter denne konserten satte bandet et endelig punktum med en avskjedskonsert på Blæst i Trondheim.

Siden har medlemmene Lånke Solbu, Sarheim og Næss dannet det trøndersk-språklige skatepunkbandet Anti-Lam Front med henholdsvis Erik Lånke Solbu og Elling Finnanger Snøfugl.

Tidligere medlemmer i RIFU: Bent Inge Borgund, Thomas Ryjord, Stian Andreassen og Tom P. Holm (alle gitarister) og Svein Marius Waatsveen (bass).

 Diskografi 

Revolutionary Tango (the Slavery Dance) (2001)

 «Get Out in the Streets (and Rock to the Beats)»
 «I'd Rather Piss on Your Flags»
 «The Oil, the Coal & the Profit»
 «Resistance of the Masses»
 «Turn Us On, Turn Us Off»
 «Bought & Sold»
 «Mops Made Out of Fur»
 «Reclaim the Streets»
 «Unite»
 «Revolutionary Tango»
 «With Raised Fists We'll Walk»
 «Youth of Today»
 «Won't Keep My Mouth Shut»

Dead End Street (2003)

 «They Speak About Truth»
 «Where Does the List End?»
 «Destroy the Machines»
 «Moral Masturbation»
 «Common Goal»
 «Work! Consume! Die! (This Is Your Life)»
 «It Stole My Heart, It Stole My Mind»
 «Anothers' Bread»
 «Better to Do»
 «1000 Times Greater Than This»
 «You Can't Beat the Feeling... Can You?»
 «Intro»

The Bombsessions EP (EP) (2005)

 «Massacre of Man»
 «The Pain of Revenge»
 «Always Ahead»
 «Reconsidering Sally»
 «The Wrath of Production»

Bombs for Food, Mines for Freedom (2006)

 «Intro»
 «Sold Out World»
 «The Plague We've Become»
 «Born Addicted»
 «Spitting at the Remains»
 «Come All and Blow Your Brains Out»
 «Laugh Ourselves to Death»
 «Caught Up in Everyday»
 «Let Them Eat Bombe»
 «Our Relief»
 «Towards the End»
 «Massacre of Man»

 Eksterne lenker 


Kategori:Norske punkband
Kategori:Band etablert i 1995